Eberbach

Eberbach - prononco [Ebabaĥ] - estas urbo en la nordo de la germana federacia lando Baden-Virtembergo, 33 kilometrojn oriente de Heidelberg kaj apartenas al la distrikto Rhein-Neckar kaj al la distriktaro Karlsruhe. Fine de decembro 2024 la komunumo havis 14 727 loĝantojn sur areo de 81,15 kvadrataj kilometroj, kio rezultigas loĝdenson de 179 loĝantoj/km². La germanlingva nomo de la urbo signifas "virapra rojo", kaj ambaŭ elementojn de la nomo fidele bildigas la urba blazono. Geografia situo Eberbach situas en valo proksime al la monto Katzenbuckel, kiu havas altecon de 626 metroj kaj estas la plej alta punkto de la mezmontaro Odenwald. Disdivido Al Eberbach apartenas la urbopartoj Neckarwimmersbach, Brombach, Friedrichsdorf, Lindach, Rockenau, Igelsbach, Gaimühle, Unterdielbach, Badisch Schöllenbach kaj Pleutersbach. Partneraj urboj Thonon-les-Bains ĉe la Lemana Lago en Francio Ephrata en Pensilvanio, Usono Vidindaĵoj La historia mezepoka urbocentro inkluzivas partojn de la urbomuro kun kvar bone konservitajn turojn kaj multnombrajn pitoreskajn trabfakajn domojn. La ruino de la fortikaĵo Eberbach viziteblas sur monto alte super la urbo. La urbo situas ĉe la romantika "strato de fortikaĵoj", kiu kondukas de Mannheim okcidente ĝis Prago oriente. En la urba arbaro de Eberbach staras la oficiale plej granda arbo de Germanio, kiu altas 60,1 metrojn. Eksteraj ligiloj Oficiala retejo (germane) Eberbach Channel - reta urba magazino, germanlingva paĝoj de la urboparto Pleutersbach kaj de la urboparto Igelsbach